Алексей Колцов
Руска песен

Превод от руски: Петър Алипиев, —

chitanka.info

Силен вятър дука,

листите люлее,

от праха по пътя

пътят ми сивее,

Идвай, буря страшна,

всичко тебе чака,

властвай над земята

със гнева и мрака.

Момъкът юначен

с радост ще засвири!

Той през мрак и бури

щастието дири.

Вместо път го мамят

облаци гръмовни!

Радват му сърцето

трепети любовни!

Що ли търси още

в участта си тежка —

обич той си има —

силна и човешка!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.